**Deuteronomium 6:20-25**

**Die ontsaglike belangrikheid daarvan vir Moses ... en die HERE**

**dat ons ons kinders in ‘n verhouding in met Hom lei.**

**Februarie 2022**

*Ps-vooraf*  Ps 105: 1, 15, 20

**Ontmoetingsdiens.**

***Votum.***

**“Ons slaan ons oë op na die berge: waar sal ons hulp vandaan kom?**

**Ons hulp is van die HERE wat hemel en aarde gemaak het.”**

**Amen**

***Seëngroet***

**Gemeente van ons Here Jesus:**

**“Genade vir julle en vrede van God die Vader**

**en onse Here Jesus Christus,**

**Amen.”**

***Lofprysing*** – Ps 105: 22, 23, 24

***Geloofsbelydenis***

**Verootmoediging en Versoeningsdiens.**

Kom ons Luister na die Woord van die HERE in Eks 20

***Psalm na die wet*** – Ps 106: 10, 15, 17

***Gebed om skuldbelydenis en verligting.***

***Psalm na gebed*** – Ps 106: 18, 19, 20

**Woorddiens.**

***Skriflesing:*** Deut 6:20-25

* Sê net vinnig weer iets oor die Konteks van Deuteronomium.
* Sê vinnig iets oor die aard van Deuteronomium – Dis Moses se preek.
* Sê vinnig iets oor die plek in die boek.
* Sê vinnig iets oor ***vers 4-5*** se fondament-gebod.
* Sê vinnig iets oor ***vers 6-9*** se verbondenheid aan ***vers 4-5***
* Die boodskap en doel van ***vers 10-19***

***Skrif-verklaring***

**Inleiding**

Geliefdes dis asof Moses

net nie uit-gepreek kan raak hieroor nie.

Ons kinders se opvoeding en ons roeping

om ons kinders in ‘n verhouding met Hom in te lei

is vir Moses net uiters belangrik.

*Verduidelik[[1]](#footnote-1)*

Dis hoekom Moses hier in ***vers 20-25***

weer terug gaan na ***vers 7*** toe

waar-it ook gegaan-et oor-ie opvoeding van ons kinders.

So ja hierdie is vir Moses net so uiters belangrik!

Eintlik is-it vir-ie HERE net so uiters belangrik.

*Verduidelik[[2]](#footnote-2)*

Want dis tog die HERE

wat hier in en deur Moses preek.

*Bewys*

Paulus sê dit in 2Tim 3:16

*“Die hele Skrif is deur God ingegee ...”*

Ook ***Deut 6:7*** en ***vers 20-25***.

So as kinder-opvoeding en ons roeping

om ons kinders in ‘n verhouding me-die HERE in te lei

vir Moses belangrik is

dan-s-it so omda-dit vir-ie HERE so belangrik is.

So dit gaan ook ons tema wees:

|  |
| --- |
| **Die ontsaglike belangrikheid daarvan vir Moses en-ie HERE**  **dat ons ons kinders lei in ‘n verhouding in met Hom.** |

En dan sien ons hierdie belangrikheid in:

**I** Die konteks

waarin Moses ***vers 20-25*** sit.

**II** Die situasie

waarin hy wil hê ons ons kinder-opvoeding moet doen

**III** En die inhoud daarvan.

**1.** So kom ons begin by **die Konteks**.

**A.** Ek he-dit net-nou gesê.

Moses is in ***vers 20-25*** terug by ***vers 7***.

*Verduidelik*

**I[[3]](#footnote-3)** As hy in ***vers 20*** sê:

*“As jou seun jou later vra en sê:*

*Wat beteken die getuienisse en die insettinge en die verordeninge ...”*

of die Woord va-ie HERE[[4]](#footnote-4)

en ons dan antwoord

me-die onderrig van ***vers 21-25***

dan-s-i-die selfde as ***vers 7*** se:

*“jy moet die Woord jou kinders inskerp*

*en daaroor spreek as jy in jou huis sit*

*en as jy op pad is*

*en as jy gaan lê en as jy opstaan.”*

**II[[5]](#footnote-5)** So Moses sluit aan by ***vers 7.***

Maar dan gaan hy ook dieper.

Hy brei uit. Hy gee meer detail.

**B.** Maar hoekom hier?

Hoekom nie sommer daar by ***vers 7*** al nie.

Dan was alles mooi bymekaar.

*Verduidelik[[6]](#footnote-6)*

Wel daar-s ‘n baie goeie rede.

So wat-s-aai rede?

**I** Wel ons kan-ie God-gesentreerde Woord-gefundeerde

kinder-opvoeding doen

as ons nie in ons persoonlike lewe al meer leef

me-die Woord in ons harte nie.

*Verder-verduidelik[[7]](#footnote-7)*

Daarom dat Moses in ***vers 8***

direk na ***vers 7*** se kinder-opvoeding

sê:

*“Ook moet jy die Woord as ‘n teken bind op jou hand,*

*en dit moet as ‘n voorhoofsband tussen jou oë wees.”*

En Moses bedoel hierdie mos nie letterlik nie.

Nee me-daai *“Woord as* ***teken****”* en *“voorhoofsband”*

sê Moses:

‘Luister “teken” en *“voorhoofsband”* is herinneringstekens.

So herinner jou self

en herinner mekaar daaraan aanmekaar

om Woord-gefundeerd te wees in jou persoonlike lewe.

Daarom: Kry die Woord in jou hart in.’

By ***vers 8*** kon ons leer

jy doen-it met stilte-tyd me-die lees

en bestudering en memorisering

en internalisering en toepassing van-ie Woord.

*Toepassing*

Nou hier sonder kan ons-ie besig wees

met God-gesentreerde Woord-gefundeerde kinder-opvoeding nie.

Daarom moet Moses eers ***vers 8*** sê

voor hy in ***vers 20-25*** dieper ingaan op kinder-opvoeding.

**II[[8]](#footnote-8)** Dis ook hoekom Moses in ***vers 9*** sê:

*“En jy moet die Woord op die deurkosyne van jou huis ... skrywe.”*

*Verder-verduidelik*

Weereens is-it nie letterlik nie.

Nee Woord op jou deur-koesyne

en jy wa-dit raaksien as jy daar verby gaan

is ‘n figuurlike manier om te sê:

Onthou dit! En herinner mekaar

om in jou gesinslewe

al meer die Woord te lees en daaroor te praat.

*Toepassing*

Daar sonder kan ons-ie besig wees

met God-gesentreerde Woord-gefundeerde kinder-opvoeding nie.

Daarom moet Moses eers ***vers 9*** sê

voor hy in ***vers 20-25*** dieper ingaan op kinder-opvoeding.

**III[[9]](#footnote-9)** Dis ook hoekom Moses in ***vers 10-19***

waarsku teen drie aanslae

wat ons wil weglei uit verhouding me-die HERE.

*Opmerking*

Die een van vergee-die HERE. ***vers 10-13***

Die een van ander gode volg. ***vers 14-15***

En-ie een van versoek die HERE. ***vers 16-19***

Dis waar ons verlede week was.

*Toepassing*

En dis net so ontsaglik belangrik.

Want hoe kan ek my kind

in ‘n verhouding me-die HERE inlei

as daar uitgelei is?

Dit kan nie!

Daarom moet Moses eers ***vers 10-19*** preek

voor hy in ***vers 20-25*** dieper ingaan op kinder-opvoeding.

*Oorgang*

So ‘n regte lewendige verhouding me-die HERE

en my persoonlike lewe en gesinslewe

wat al meer Woord-gefundeerd word

is net absoluut noodsaaklik.

Wan-dit gaan ‘n belangrike situasie skep.

**2.** En kom ons staan nou hierby stil.

By **die Situasie**

waarin ***vers 21-25*** se kinder-opvoeding moet gebeur.

**A.** Ons kry-it in ***vers 20***: *“As jou seun jou later vra ...”*

*Verduidelik[[10]](#footnote-10)*

So Moses praat hier oor ‘n situasie

in-ie toekoms in-ie beloofde land.

Daai *“later”* wys dit vir ons.

Daar gaan my kind my vra? Wat?

Wel kyk verder in ***vers 20***:

*“Wat beteken die getuienisse en die insettinge en die verordeninge*

*wat die HERE onse God julle beveel het?”*

*Verduidelik[[11]](#footnote-11)*

Daai *“wat ...”* kan ook wees:

*“Waarom die getuienisse en die insettinge en die verordeninge ...”*

Of: Waarom moet ons-it doen?

**B.** Maar waarom vra my kind hierdie *“Waarom”* vraag?

Wel omdat my kind in ‘n spesifieke situasie of omgewing is.

So wat-s hierdie situasie of omgewing?

*Verduidelik[[12]](#footnote-12)*

Wel een waarin ek en my vrou regtig probeer

om ons huis ‘n omgewing te maak

wat al meer Woord-gefundeerd is.

*Voorbeelde*

En hoe lyk dit?

Ek het so bietjie deur Deuteronomium

en Jesus se Bergpredikasie

en-ie apostels se briewe geblaai.

So hier-s ‘n paar voorbeelde van hoe-it lyk.

**I[[13]](#footnote-13)** Ons breek al meer met ons afgode.

Dis bv Deut 6:14-15 en Deut 7.

Jesus wys in sy Bergpredikasie

dat afgode my smagting na rykdom kan wees.[[14]](#footnote-14)

Of my bekommernis oor ons finansiële oorlewing.[[15]](#footnote-15)

Of aanvaarding deur mense.[[16]](#footnote-16)

**II[[17]](#footnote-17)** Ons breek al meerme-die huidige wêreldse-dink

oor man-vrou rolle huwelik gesin kinder-opvoeding

politiek modes musiek.

Jak 4:4 en 1Joh 2:15-17 byvoorbeeld wys ons

om te dink soos-ie wêreld dink

is ook afgodery.

**III** Ons sal ook met ons kinders praat

veral as hulle groter word

oor verhoudings.

Die ouens met wie hulle dalk wil trou

moet wedergebore wees.

Dis Deut 7:1-4.

**IV[[18]](#footnote-18)** Ons soek ook ‘n God-gesentreerde

Woord-gefundeerde erediens en ‘n gemeente.

En nie een

*“wat op ons goeddunke*

*of op oorgelewerde gebruike ... gegrond is nie”[[19]](#footnote-19)*

So nie mense-gesentreerde gemeente nie.

Want Deut 12:30-32 sê:

*“neem jou dan in ag dat jy nie,*

*agter (mense) aan, verstrik word ... nie ...*

*(Nee) Alles wat ek (Moses/die HERE) julle beveel,*

*dit moet julle sorgvuldig hou;*

*jy mag daar niks byvoeg en daar niks van weglaat nie.”*

Nie jou eie goeddunke of tradisies nie.

**V[[20]](#footnote-20)** Ons toets ook die prediking

en boeke en flieks en musiek.

Is-it in lyn me-die Woord?

Want Deut 13:1-4 sê:

*“As ‘n profeet (brei bietjie uit) ... by jou opstaan en (sê) ...*

*Laat ons agter ander gode aan loop ...*

*en hulle dien ...*

*dan moet jy nie luister na die woorde ... nie ...*

*Julle moet die HERE julle God navolg en Hom vrees ...”*

**VI[[21]](#footnote-21)** Soos ons deur Deut werk

kom ons af op Deut 16:1-17.

Dit gaan-aar oor Israel se OT-feeste.

Hulle moes-it getrou bywoon.

Nou ons hoef-ie meer nie.

Wan-dis vervul in Christus.

Maar daar-s tog ‘n beginsel wat bly.

Wees getrou in-ie gemeente se byeenkoms.

Dis ook Heb 10:25

*“en laat ons ons onderlinge byeenkoms nie versuim*

*soos sommige die gewoonte het nie ...”*

**VII[[22]](#footnote-22)**As ons by Deut 17 en 19 kom

sien ons

hoe belangrik is waarheid praat.

Jesus hamer-it in in sy Bergpredikasie:

*“laat julle woord wees: Ja ja, nee nee.*

*Wat meer as dit is, is uit die Bose.”[[23]](#footnote-23)*

**VIII[[24]](#footnote-24)** In ons bestudering van Deut 19-24

kom ons agter

dat Moses hier in gaan op-ie 6de-8ste gebod.

Moord-pleeg egbreek steel.

Jesus gaan dieper daarop in in sy Bergpredikasie.

Jy-s al klaar besig met moord-pleeg

as jy *“vir (jou) broeder sonder rede kwaad is...”[[25]](#footnote-25)*

En jy-s al klaar besig met egbreek

as jy *“na ‘n vrou kyk om haar te begeer ...”[[26]](#footnote-26)*

En in Efes 4:28 sê die apostel

as jy hard werk net vir jou eie voordeel.

Want ek hou eers op

om ‘n dief te wees as ek hard werk

*“sodat hy iets kan hê*

*om mee te deel aan die een wat gebrek het.”*

**IX** En in Efes 4:25-26 en vers 29-32

leer ons oor kommunikasie en vergifnis in ons gesin.

In Efes 5:22-32 oor man-en-vrou rolle.

In Efes 6:1-4 oor kinders se gehoorsaamheid.

En jou werklik waar

weereens oor kinder-opvoeding.

*Toepassing*

Nou as ek en my vrou so me-die Woord

‘n Woord-gefundeerde omgewing skep in ons huis

dan gaan ons al meer anders wees as-ie wêreld

Wan-die wêreld is self-gesentreerd leef

en-ie God-gesentreerd nie

*Opmerking*

En natuurlik gaan ons nog vol foute en sondes wees.

Maar-ie HERE gaan-it al meer

deur sy Gees en met sy Woord uitwys.

Ons gaan-it besef bely en daarmee breek.

Ons gaan ook teenoor ons kinders bely.

Soos Jak 5:16 sê:

*“Bely mekaar julle misdade en bid vir mekaar ...”*

En ons kinders?

Wel hulle gaan hierdie

God-gesentreerde Woord-gefundeerdie omgewing

Raaksien.

Hulle gaan ook die self-gesentreerde wêreld sien.

En dan?

Wel hulle gaan ***vers 20*** se vraag vra:

*“Wat beteken die getuienisse en die insettinge*

*en die verordeninge wat die HERE ... julle beveel het?”*

Hoekom moet ons hiermee leef?

Niemand anders doen-it nie?!

**C.** En dan? Kyk ***vers 21***:

*“dan* ***moet*** *jy aan jou seun sê ...”*

die onderrig van ***vers 21-25***.

*Verduidelik[[27]](#footnote-27)*

Nie: ‘kan jy nie sien ek is nou besig nie’

Nie: ‘Gaan vra jou ma’ nie

Nie: ‘lyk ek vir jou soos die dominie’ nie.

En verseker nie: ‘Omdat ek so sê’ nie.

Nee deur Moses sê Jahwe:

*“As jou seun jou later vra en sê:*

*Wat beteken die getuienisse en die insettinge*

*en die verordeninge*

*wat die HERE onse God julle beveel het?*

*dan moet jy aan jou seun sê ...”*

*Verduidelik*

En dan is-aai *“sê”* prop-vol Evangelie

waarmee die HERE deur sy Gees

ons kinders in ‘n verhouding met Hom inlei.

**3.** So kom ons gaan nou in op-ie **Inhoud**

van-aai onderrig.

**3.1** Dit begin met wie Israel was.

**A.** Daar in-ie OT in-ie beloofde land

moet OT-Israel-ouers vir hulle kinders sê:

*“Ons was slawe van Farao in Egipte ...”*

Dis ***vers 21***.

*Verduidelik[[28]](#footnote-28)*

So ons het aan koning Farao behoort.

Ons was slawe in Farao se slawe-koninkryk.

En-it was verskriklik!

*Verduidelik[[29]](#footnote-29)*

Farao se slawe koninkryk was ‘n plek van dood.

Dit was ‘n plek

waarin swaar-kry en smart ons enigste toekoms was.

Ons is verdruk met dwangarbeid.

Ons is hard behandel.

Ons lewe is bitter gemaak.

Ons kinders is vermoor.

*Bewys*

Gaan lees maar deur Eks 1.

Deut 5:6 noem Farao se koninkryk *“die slawehuis”.*

**B.** So dis wa-die HERE wil hê

OT-Israel-ouers vir hulle kinders

wat vra oor waarom ons moet leef me-die Woord

moet vertel.

*Toepassing*

En ons wat NT-Israel-ouers is?

*Verduidelik[[30]](#footnote-30)*

Wel dis wat ons ook moet vertel.

Maar dan moet ons aangaan

veral ook soos ons kinders groter word

en hulle ui-die Woord wys

dat Israel in Farao se slawe-koninkryk

‘n beeld is van ons almal se groot krisis.

En-is-at ons van nature slawe van sonde

in Satan se slawe-koninkryk is.

*Bewys*

Ons moe-dit vir ons kinders wys in liefde

as hulle baklei en jok en steel en ongehoorsaam is

daar waar hulle leef om ‘in’ te wees

waar hulle op-ie internet kyk

wat hulle nie moet kyk nie

dan moet ons vir hulle Jesus wys wat sê:

*“Voorwaar, voorwaar Ek sê vir julle*

*dat elkeen wat die sonde doen,*

*‘n slaaf van die sonde is.”* Joh 8:34.

Ons moet vir ons kinders wys

ouens wat slawe van sonde is

is ook in *“die strik van die duiwel”*

2Tim 2:26 Efes 2:1-2 sê-it ook.

En-is verskriklik.

Want-die duiwel is *“‘n mensemoordenaar ...”*

en ‘n *“leuenaar ...”* sê Jesus in Joh 8:44.

Hy laat jou dink sonde is nie so erg nie.

Die waarheid is

*“die loon van die sonde is die dood”*

Rom 6:23.

**3.2** Maar dis-ie al nie.

OT-Israel se ouers moes verder vertel.

Hulle moes ook vertel van Israel se verlossing.

Kyk-ie res van ***vers 21*** tot by ***vers 23***:

*“maar die HERE het ons deur ‘n sterke hand uit Egipte uitgelei.*

*En die HERE het groot en onheilbrengende tekens en wonders*

*voor ons oë in Egipte aan Farao en sy hele huis gedoen.*

*En Hy het ons daarvandaan uitgelei ...”*

*Verduidelik[[31]](#footnote-31)*

**I** En NT-Israel se ouers

moet hierdie net so vir ons kinders vertel.

Elke dag moet ons een plaag verder lees.

*Opmerking[[32]](#footnote-32)*

Wan-dis waaroor-it gaan

as Moses in ***vers 22*** skryf

dat *“die HERE ... groot en onheilbrengende tekens*

*en wonders ... in Egipte ... gedoen het.”*

**II** Ons moet hulle vertel van-ie nag van die 10de plaag

toe die HERE Israel uitgelei het.

**III** Ons moet hulle vertel

hoe die HERE Israel deur-ie rooi-see gelei het.

Maar Farao en sy hele weermag in die see laat verdrink het.

*Toepassing*

Ons moet saam met ons kinders opgewonde raak

oor ou vieslike Farao wat so lekker verdrink.

Maar ons moet veral vir ons kinders wys

hoe ons vol ontsag en liefde word vir-ie HERE

as ons van sy wonderlike verlossingsdade vertel.

En-aai ontsag en liefde moet net nog meer word.

Want ons as NT-Israel-ouers het meer

om te vertel.

Ons kan ons kinders vertel

hoe die verlossing uit Egipte heen gewys het na Jesus

wat aan-ie kruis ons verlos

ui-die slawehuis van sonde en Satan.

*Opmerking*

Julle kan kyk

in-ie Kontak het ek vir julle teks-verse gesit

wat mooi wys

waar kry ons hierdie in die Bybel.

**IV[[33]](#footnote-33)** Maar ons moet nog meer vertel.

Ons moet ook vertel

hoe Jesus daai verlossing

deur sy Gees in ons lewe werklikheid maak.

Hy doen dit deur vir ons wedergeboorte

en geloof en bekering te gee met sy Gees

sodat ons na Jesus toe bekeer

en Hom vra om ons Verlosser-Koning te wees.

*Opmerking*

Maar en-is so belangrik:

Ek en my vrou moet ook vertel

hoe Jesus deur sy Gees

ook in ons twee se lewens ingekom het

en ons verlos het.

So dis-ie iets net in-ie bladsye van-ie Bybel nie.

Nee Jesus is hier in ons huis aan-ie werk.

**3.3** Maar-is nog steeds-ie al nie.

OT-Israel-ouers moet verder vertel.

En ons ook.

**A.** Kyk weer ***vers 23***:

*“En Hy het ons daarvandaan uitgelei*

*om ons in te bring,*

*sodat Hy ons die (beloofde) land kan gee ...”*

*Verduidelik[[34]](#footnote-34)*

So hier-s-ie HERE se doel.

Hy verlos nie net nie.

Nee Israel moet uiteindelik in die beloofde land leef..

En nou-t ons-it mos al geleer.

*Verduidelik[[35]](#footnote-35)*

Die beloofde land was vir Israel ‘n Evangelie-boodskap.

Dit het gesê:

Julle he-die Tuin in Eden verloor in julle sondeval.

Maar in my genade

is Ek met julle op pad na die nuwe Tuin.

En die beloofde-land is ‘n heenwysing daarheen.

**B.** En ons as NT-Israel-ouers moe-dit ook vertel.

*Verduidelik[[36]](#footnote-36)*

***En*** dat Jesus hierdie belofte werklikheid maak.

*Opmerking[[37]](#footnote-37)*

Veral as ons kinders groter word moet ons wys

hoe Jesus die eintlike erfgenaam is van-ie beloofde land.

En dat gelowiges saam met Hom erf.

Hy-t ons verlos uit Satan se slawe-Koninkryk

en ons oorgebring in God se Koninkryk

en daar is ons saam met Hom erfgename van-ie nuwe aarde.

Wat ‘n wonder!

En-an moet ons nog iets wys.

*Verduidelik[[38]](#footnote-38)*

Ons moet vir ons kinders wys

dat net soos-ie kinders in OT-Israel

saam met hulle ouers gedeel het in hierdie wonderlike belofte

ons NT kinders ook daarin deel.

*Bewys*

*“Want die belofte kom julle toe* ***en julle kinders*** *...”*

Sê Petrus in Hand 2:39.

*Toepassing*

Is dit nie wonderlik nie!

Ja! Dit is!

***Maar*** dis-ie outomaties nie.

Ons moet dit vir ons kinders inhamer.

Die belofte is vir julle. Maar nie outomaties nie.

Daar moet eers iets in julle harte gebeur.

**3.4** En dis waaroor Moses in ***vers 24-25*** praat:

*“En die HERE het ons beveel*

*om al hierdie insettinge te volbring,*

*om die Here onse God te vrees ...”*

*Verduidelik[[39]](#footnote-39)*

Ons kan ook sê:

*“En die HERE het ons beveel*

*om al hierdie insettinge te volbring*

***en*** *om die Here onse God te vrees ...”*

Want doen van-ie HERE se Woord

gaan mos altyd saam vrees vir-ie HERE.

Of: Vrees vir-ie HERE maak

dat ek-ie HERE se Woord wil doen.

*Opmerking[[40]](#footnote-40)*

Ons kon-it sien by ***vers 1-3***.

En verlede week in ***vers 10-19*** weer.

Maar nou beveel-ie HERE-it nie

maar sommer net nie.

Nee Hy -t ‘n doel daarmee.[[41]](#footnote-41)

Kyk weer ***vers 24***:

*“En die HERE het ons beveel*

*om al hierdie insettinge te volbring*

*en om die Here onse God te vrees ...”*

Hoekom?

*“****dat*** *dit met ons altyd goed mag gaan,*

*om ons in die lewe te hou soos dit vandag is ...”*

*Verduidelik*

**I[[42]](#footnote-42)** En as Moses in ***vers 25*** sê:

*“En dit sal geregtigheid vir ons wees ...”*

*Opmerking[[43]](#footnote-43)*

So ons sal reg voor die HERE staan

nie onder sy oordeel nie

sodat dit goed met ons kan gaan

en ons kan leef in die land.

*“as ons sorgvuldig al hierdie gebooie hou ...”*

dan sê die HERE eintlik presies-ie selfde

as in ***vers 24***.

Hy hamer-it in.

**II[[44]](#footnote-44)** So ons moe-dit raaksien ***en*** ons kinders.

Jy erf nie outomaties die beloofde-land

of-ie hemel of-ie nuwe aarde

net omdat jou ouers gelowig geword het nie.

Nee ouens

wat nie die HERE wil vrees en sy Woord wil doen-ie

gaan uiteindelik niks van-ie hemel en-ie nuwe aarde hê nie

al het jy gelowige ouers.

Dis alleen vir ouens

wat leef met vrees vir-ie HERE

en dan-ie HERE se Woord wil doen.

*Bewys*

Dis wa-die HERE hier in ***vers 24-25*** vir ons sê.

En in-ie NT sê die HERE dit nog al-ie pad.

*“hieraan weet ons dat ons Hom ken:*

*as ons sy gebooie bewaar.*

*Hy wat sê:*

*Ek ken Hom, en sy gebooie nie bewaar nie,*

*is ‘n leuenaar en in hom is die waarheid nie.”*

Sê 1Joh 2:3-4.

*Toepassing*

**I[[45]](#footnote-45)** En dis wat ons

as ouers vir ons kinders moet in te hamer.

In jou hart moet daar ontsag vir-ie HERE kom!

Ons moet fokus op ons kinders se harte.

Nie in die eerste plek op hulle gedrag nie.

Ons moet hulle wys op-ie krisis van hulle harte.

Die Rom 3:18 krisis:

*“Daar is geen vrees van God voor hulle oë nie.”*

Ons moet hulle wys

hulle is soos-ie Israeliete in-ie OT.

Hand 7:39 sê

hulle het *“met hulle harte na Egipte teruggekeer.”*

*Voorbeeld*

Verduidelik met 5de gebod.

**II[[46]](#footnote-46)** Weet julle as ons hiermee aanhou

terwyl ons aanmekaar bid

da-die Heilige Gees in ons kinders se harte werk

dan gaan hulle begin agterkom hulle het ‘n krisis!

En hulle kan-ie self daaruit kom-ie.

En dan?

Vertel hulle jy kan ook nie.

*Opmerking*

Wys jou kind

dis een van-ie liefdevolle doele

van-ie HERE met sy wet:

*“deur die wet is die kennis van sonde.”*

Rom 3:20.

Maar vertel hulle dan ook

dat jy nie net deel in hulle krisis nie.

Nee vertel jou kind jy-t ook Jesus.

En deel dan Jesus met jou kind.

Wys jou kind Mark 2:17 wat sê:

*“Ek het nie gekom om regverdiges te roep nie,*

*maar sondaars tot bekering.”*

Wys jou kind

hoe neem jy Jesus aan.

Wys jou kind

dat Jesus aan-ie kruis ons sonde-skuld betaal.[[47]](#footnote-47)

Wys jou kind

dat Jesus ons verlos uit die slawe-huis

van sonde en Satan

sodat ons al meer die HERE wil vrees.[[48]](#footnote-48)

**Slot**

Sien julle hoe Moses nee eintlik-ie HERE wil hê

dat ons ons kinders moet opvoed?

Sien julle hoe gebruik-ie HERE ons

om ons kinders in ‘n verhouding met Hom in te lei

en hulle te laat deel in die beloftes

wat ons en ons kinders toekom?

*Verduidelik*

Skep ‘n omgewing

waarin jou kind begin vrae vra.

Vrae oor hoekom ons nuut wil leef

me-die HERE se Woord.

Vrae oor waarom ons so anders is

as-ie wêreld om ons.

En antwoord dan me-die Evangelie

soos Moses-it hier uiteen sit in ***Deut 6:20-25***.

*Toepassing*

Sê nou ons kom vanoggend agter

ons doen-it nie.

Sê nou ons kom agter

ons he-dit nog nooit gedoen nie

wat dan?

Wel Moses se wet in ***Deut 6:20-25*** vir ouers

is deel van Rom 3:20

*“deur die wet is die kennis van sonde.”*

So kom ons besef ons sonde.

Maar ***Deut 6:20-25*** as wet is nog iets.

In Gal 3:24 sê Paulus:

*“Die wet was dus ons tugmeester na Christus toe ...”*

ook vir ons wat pa’s is en vir julle wat ma’s is.

So kom ons gaan dan.

Jesus sê:

*“Ek sal hom wat na My toe kom, nooit uitwerp nie.”*

Joh 6:37

Jesus sê ook in Joh 15:5

*“Wie in My bly, en Ek in hom, hy dra veel vrug;*

*want sonder My kan julle niks doen nie.”*

Ook nie kinderopvoeding nie.

Maar in Hom kan ons instrumente word

in-ie hand van-ie HERE

waarmee Hy ons kinders in verhouding met Hom inlei.

Ook as hulle al ui-die huis is.

En-it vir jou voel alles is ‘n ramp.

Moenie moed opgee nie.

God is groot

en deur Jesus maak Hy ons deel

van sy groot planne.

Ook sy planne

om ons kinders in verhouding met Hom in te lei.

**Amen.**

**Antwoorddiens**

***Gebed***

***Barmhartigheidsdiens***

***Slotsang***  Ps 85: 3, 4

**Wegstuurseën.**

Ontvang nou die seën van die HERE en gaan in vrede.

**“Die genade van die Here Jesus Christus**

**en die liefde van God**

**en die gemeenskap van die Heilige Gees sy met julle almal!**

**Amen.**

1. Vgl K&D se Deut komm bl 326; Christiaan Jooste se D, bl 47, 56 [↑](#footnote-ref-1)
2. Nederlandse Geloofsbelydenis art 3 [↑](#footnote-ref-2)
3. Vgl K&D se Deut komm bl 326; Christiaan Jooste se D, bl 47, 56 [↑](#footnote-ref-3)
4. העדת והחקים והמשׁפטים gaan weereens, soos bv in vers 1 se המצוה החקים והמשׁפטים oor Moses se Deut-preek. Uiteindelik gaan dit oor die HERE se Woord in sy geheel (NIDOTTE vol 4 bl 842; Currid se Deut komm bl 153; Verklarendebybel bl 201).Verder: Vir die verstaan van העדת והחקים והמשׁפטים, sien:

   The terms differ somewhat here in v. 20 (ʿēdôt, ḥuqqîm, mišpāṭîm), but the covenant reference is just as clear and compelling (Merrill, E.H., 1994. Deuteronomy, Nashville: Broadman & Holman Publishers).

   The testimonies, the statutes, and the ordinances (4:45): see 4:1. TEV combines the three terms into “these laws,” while CEV has “these laws and teachings.” Some languages will have a number of suitable terms, while others will need to follow TEV or CEV (BRATCHER, R.G. & HATTON, H.A., 2000. A HANDBOOK ON DEUTERONOMY, NEW YORK: UNITED BIBLE SOCIETIES). [↑](#footnote-ref-4)
5. Vgl K&D se Deut komm bl 326; Christiaan Jooste se D, bl 47, 56 [↑](#footnote-ref-5)
6. Vgl Christiaan Jooste se D, bl 58 [↑](#footnote-ref-6)
7. Vgl Deuteronomium 6,6-9.docx [↑](#footnote-ref-7)
8. Vgl Deuteronomium 6,6-9.docx [↑](#footnote-ref-8)
9. Vgl Deuteronomium 6,10-19.docx [↑](#footnote-ref-9)
10. Vgl NIDOTTE vol 2 bl 922; Currid se Deut komm bl 153; Brown se Deut komm bl 102; Christiaan Jooste se D, bl 47. [↑](#footnote-ref-10)
11. Vgl BHNG bl 266; K&D se Deut komm bl 362; Lange se Deut komm bl 96; Fernando se Deut komm bl 282; Currid se Deut komm bl 153. [↑](#footnote-ref-11)
12. Vgl Currid se Deut komm bl 153; Lange se Deut komm bl 96; Fernando se Deut komm bl 282. [↑](#footnote-ref-12)
13. Vgl Reformation Heritige study Bible bl 266 [↑](#footnote-ref-13)
14. Mat 6:19-24 [↑](#footnote-ref-14)
15. Mat 6:25-33 [↑](#footnote-ref-15)
16. Mat 6:1-18 [↑](#footnote-ref-16)
17. Vgl Reformation Heritige study Bible bl 275 [↑](#footnote-ref-17)
18. Vgl Reformation Heritige study Bible bl 272 [↑](#footnote-ref-18)
19. Heidelbergse Kategismus, Sondag 33 v/a 91 [↑](#footnote-ref-19)
20. Vgl Reformation Heritige study Bible bl 273 [↑](#footnote-ref-20)
21. Vgl Reformation Heritige study Bible bl 277 [↑](#footnote-ref-21)
22. Vgl Reformation Heritige study Bible bl 278 [↑](#footnote-ref-22)
23. Mat 5:37 [↑](#footnote-ref-23)
24. Vgl Hill & Walton, A survey of the Old Testament, bl 139 [↑](#footnote-ref-24)
25. Mat 5:21-22 [↑](#footnote-ref-25)
26. Mat 5:27 [↑](#footnote-ref-26)
27. This section draws attention to an opportunity and a responsibility. The curiosity of children and their readiness to ask questions provide opportunities for teaching them the ways of the Lord. Parents need to seize these natural opportunities. In this lies their responsibility (Brown, P.E., 2008. Deuteronomy: An expositional commentary, Leominster, UK: Day One Publications). [↑](#footnote-ref-27)
28. Vir die verstaan van עבדים היינו לפרעה sien BHNG bl 152, 153; NAV, TWOT vol 2 bl 634 [↑](#footnote-ref-28)
29. Vgl NIDOTTE vol 3 bl 306, vol 4 bl 565 [↑](#footnote-ref-29)
30. Vgl Waltke, An Old Testament Theology, bl 392; Vos, Biblical Theohology, bl 110, 112; Piper, Fialy alive, bl 57; Reymond, A New Systematic Theology of the Christian faith, bl 659-660. [↑](#footnote-ref-30)
31. Vgl Waltke, An Old Testament Theology, bl 392; Vos, Biblical Theohology, bl 110, 112 [↑](#footnote-ref-31)
32. Vgl K&D se Deut komm bl 326; Craigie se Deut komm bl 175; Verklarendebybel, bl 201. [↑](#footnote-ref-32)
33. Vgl Rom 8:2; 1Kor 6:11 wat wys dat die Heilige Gees die toepasser is van Jesus se verlossingswerk in die volheid van die tyd, nou in my lewe (Jonker se Rom komm bl 112; Refromation Heritige study Bible, bl 1627; Reformation study Bible bl 1625; Grosheide se 1Kor komm bl 142; Groenewald se 1Kor komm bl 76; Letham, Systematic Theology, bl 604). [↑](#footnote-ref-33)
34. Vgl Craigie se Deut komm bl 175; Christiaan Jooste se D, bl 52 [↑](#footnote-ref-34)
35. Vgl Deuteronomium 6,10-19.docx [↑](#footnote-ref-35)
36. Vgl Beale, A New Testamet Biblical Theology – unfolding the Old Testament in the New, bl 755-764 [↑](#footnote-ref-36)
37. Ons moet dit vir hulle wys op plekke soos Ps 2, Heb 1:2, Rom 8:17, Efes 1:11-14, Hand 26:18, Kol 1:12-13. [↑](#footnote-ref-37)
38. Vgl Grosheide se Hand korte verk vol 1 bl 43; Reformation study Bible, bl 1563; Reformation Heritige study Bible bl 1561; State Bybel met kanttekeninge, bl 1346 [↑](#footnote-ref-38)
39. Vgl Christiaan Jooste se D, bl 53 [↑](#footnote-ref-39)
40. Vgl Deuteronomium 6,1-3.docx; Deuteronomium 6,10-19.docx [↑](#footnote-ref-40)
41. For our good always: this is the purpose of strict obedience to God’s commands (Bratcher, R.G. & Hatton, H.A., 2000. A handbook on Deuteronomy, New York: United Bible Societies). [↑](#footnote-ref-41)
42. Vgl Currid se Deut komm bl 155 [↑](#footnote-ref-42)
43. Vgl Eks 23:7; Deut 24:13; Ps 85:11; Spr 12:28; Rom 10:5; Pop, Bijbelse woorden en hun geheim, bl 237-239; TWOT vol 2 bl 753-755; Craigie se Deut komm bl 175. [↑](#footnote-ref-43)
44. Vgl Waltke, An Old Testament Theology, bl 510, 544-545; Williamson, Sealed with an oath, bl 96, 111, 112-113, 114-115; Robertson, The Christ of the Covenants, bl 176, 184. [↑](#footnote-ref-44)
45. Vgl Williamson, Sealed with an oath, bl 112-113; Robertson, The Christ of the Covenants, bl 281; Paul Tripp, Getting to the heart ofparenting, DVD 1 session 2. [↑](#footnote-ref-45)
46. Vgl Williamson, Sealed with an oath, bl 112-113; Robertson, The Christ of the Covenants, bl 174,183, 187-189, 217, 276, 281; Paul Tripp, Getting to the heart ofparenting, DVD 1 session 2. [↑](#footnote-ref-46)
47. Mark 10:45 [↑](#footnote-ref-47)
48. Rom 6:18-22; Tit. 2:14; 1Pet 1:18-19; 2:24 [↑](#footnote-ref-48)